Naxışnərgiz
Naxışnərgiz — Naxçıvan Muxtar Respublikasının Babək rayonunun Naxışnərgiz kənd inzibati ərazi dairəsində kənd. Azərbaycan Respublikası Milli Məclisinin 5 oktyabr 1999-cu il tarixli, 708-IQ saylı Qərarı ilə Naxçıvan Muxtar Respublikasının Babək rayonunun Qahab kənd inzibati-ərazi vahidi tərkibindəki Qahab kəndinin bir hissəsi Naxışnərgiz kəndi adlandırılmış və rayonun yaşayış məntəqələri uçot məlumatına daxil edilmişdir. Azərbaycan Respublikası Milli Məclisinin 30 sentyabr 2003-cü il tarixli, 500-IIQ saylı Qərarı ilə Naxçıvan Muxtar Respublikasının Babək rayonunun Naxışnərgiz kəndi Qahab kənd inzibati ərazi dairəsi tərkibindən ayrılaraq, bu kənd mərkəz olmaqla, Naxışnərgiz kənd inzibati ərazi dairəsi yaradılmışdır.